Ma, kinders sterf weens rookinasemingŉ Ma en haar twee kinders is weens rookinaseming dood in hul plakkershut in Willarsfarm, suid van Johannesburg. Robert Mulaudzi, woordvoerder van die Johannesburgse nooddienste, sê die ma en haar twee kinders is Dinsdagoggend op die toneel dood verklaar. Hy sê hulle is weens rookinaseming dood nadat hulle aan die slaap geraak het terwyl ŉ vuurtjie in die plakkershut nog gebrand het. Mulaudzi sê ŉ man is intussen dood nadat sy plakkershut aan die brand geslaan het in Northriding. “Die voorval het vroeg Dinsdagoggend plaasgevind. Hy het onherkenbaar verkool.” Die oorsaak van die brand is nog nie bekend nie.